b'\n_START_ARTICLE_\nDru\xc5\xa1tvo eksena\n_START_SECTION_\n\xc4\x8clovekoljubni projekti\n_START_PARAGRAPH_\nOsrednji projekt dru\xc5\xa1tva je \xc4\x8dlovekoljubna kampanja Mi smo ZA STRPNOST! v okviru katerega aktivno promovirajo strpnost v \xc5\xa1ir\xc5\xa1i javnosti. V ta namen v dru\xc5\xa1tvu od leta 2015 izvajajo tudi turnejo strpnosti na kateri dr\xc5\xbeavnim, lokalnim in nevladnim predstavnikom v podporo strpnosti poklanjajo slovenski prevod Deklaracije o na\xc4\x8delih strpnosti.   _NEWLINE_V okviru promocije strpnosti v dru\xc5\xa1tvu izvajajo tudi kampanjo STOP OBREKOVANJU s katero \xc5\xbeelijo javnost opozoriti na problematiko zlonamernega raz\xc5\xa1irjanja polresnic in la\xc5\xbei, ki so ena od oblik nestrpnosti in sovra\xc5\xa1tva.\n_START_SECTION_\nDeklaracija o na\xc4\x8delih strpnosti\n_START_PARAGRAPH_\nV Dru\xc5\xa1tvu Eksena v javnosti promovirajo Deklaracijo o na\xc4\x8delih strpnosti, ki jo je leta 1995 sprejela organizacija UNESCO, ki je del Organizacije zdru\xc5\xbeenih narodov. V Deklaraciji o na\xc4\x8delih strpnosti je podana mednarodno sprejeta definicija strpnosti, ki je med drugim opredeljena slede\xc4\x8de:\xc2\xa0\xc2\xbbStrpnost je spo\xc5\xa1tovanje, sprejemanje in priznavanje bogate raznolikosti na\xc5\xa1ih svetovnih kultur, na\xc5\xa1ih oblik izra\xc5\xbeanja in na\xc4\x8dinov biti \xc4\x8dlovek. Spodbujajo jo znanje, odprtost, sporazumevanje in svoboda misli, vesti in prepri\xc4\x8danja. Strpnost je harmonija v razli\xc4\x8dnosti. Ni samo moralna dol\xc5\xbenost, je tudi politi\xc4\x8dna in pravna zahteva. Strpnost je vrlina, ki omogo\xc4\x8da mir in prispeva k nadomestitvi kulture vojne s kulturo miru. Strpnost ni popustljivost, prijaznost ali prizanesljivost. Strpnost je predvsem aktiven odnos, ki ga spodbuja priznavanje univerzalnih \xc4\x8dlovekovih pravic in temeljnih svobo\xc5\xa1\xc4\x8din drugih. V nobenem primeru se ne more uporabljati za opravi\xc4\x8devanje kr\xc5\xa1enja teh temeljnih vrednot. Strpnost naj se izvaja s strani posameznikov, skupin in dr\xc5\xbeav".'